شەفەق نیوز/ وەڕێۆبەرایەتی
پۆلیس گەرمیان، ئمڕوو شەممە، راگەیان زەخمداری دوو مەدەنی وە مرافەیگ هووزانە، و هەمیش
دوو کەس دەسگیر کریان دزیکردن چەکداریگ لەبان یەکیگ لە گومانیەیلە جیوەجی کردنە.
موقەدەم عەلی جەمال
قەدوری وەڕێۆبەر پەیوەندیەیل و راگەیانن پۆلیس گەرمیان ئەرا ئاژانس شەفەق نیوز وت:
مرافەیگ هووزانەی وەرینیگ لەناوبەین دوو هاوسا لە ناوچەی گازینۆ لە قەزای کەلار بویە،
ئمڕوو دووارەو بوی و بویە هووکار زەخمداری سەخت دوو کەس.
وتیش؛ پۆلیس دەسگیر
کەسەیلیگ لە هەردوگ لایەنەگە کرد ک دەسیان لەناو مرافەگە بویە.
لە رووداویگ تر،
قەدوری راگەیان دەسگیرکردن دوو کەس دزیکردن چەکدار لەبان یەکیگ لە کۆمپانیایلە جیوەجی
کردنە، و بایی ١٣٨ هەزار دۆلار و ٥٠ مەلیۆن دینار عراقی لە ناحیەی رزگاری سەروە قەزای
کەلار دزینە.
